Versindaba » Blog Archive » Plekgedig 18: Susan Smith. EsiKhaleni, Hole-in-the-wall
Plekgedig 18: Susan Smith. EsiKhaleni, Hole-in-the-wall
mooi sing Ntombi in die dubbelvolmaanmaand
die meisie tussen kleihuise en oor prilgroen heuwels sien loop
en stamp tot die sandsteen maagdelik breek tot die skalie in gitblou skywe
waar die meisie tussen strandnguni’s oor die sandsoom water toe hardloop
sing waar die wit hingste skuimbek runnik die hoewe oor klippe dreun die water deur die sagte landplooi
van die Mpakovallei stroomroof die aarde skreeu die tata
sy klere skeur Ntombokuqala sing
die landmense ween die plek donder
Tuesday, September 17th, 2013 |
5 Kommentare op “Plekgedig 18: Susan Smith. EsiKhaleni, Hole-in-the-wall”
September 19th, 2013 at 9:41 am Mooi gedig. Met hierdie gedigte oor plekke leer ek meer van ons land. Soveel vreugdes, soveel hartseer.
October 14th, 2013 at 7:59 am Lieflike verwoording van die msitiek van ‘n Afrikavrou in ‘n vreemde ver plek. Een van my gunstelinge.
October 14th, 2013 at 1:44 pm Baie dankie vir die vriendelike kommentaar, Mellet!
October 14th, 2013 at 10:14 pm Ek sal hierdie gedig se weerklank onthou.
October 16th, 2013 at 12:08 pm Dankie Nini!